เพิ่งได้เคยมาลองร้านนี้ครั้งแรกที่สิงคโปร์ เอ้า! แพรเอ้ย ไม่เคยรู้เลยว่าที่ไทยเราก็มี แถมมีหลายสาขาซะด้วย ส่วนมากอยู่ในห้างเซ็นทรัล จริงๆคือเดินผ่านร้านนี้ที่ห้าง Vivo City ชั้น 1 ประเทศศิงคโปร์(สามารถมาที่ห้างนี้โดยลง MRT สถานี Harbour front) แล้วก็เห็นตู้โชว์ขนมหวานดูเย้ายวนใจ บวกกับด้านนอกร้อนมากเลยขอแวะซักหน่อย

ร้าน St.Marc Café นี้เป็นร้านคาเฟ่สัญชาติญี่ปุ่น ขายขนมหวาน เบอเกอร์รี่ รวมไปถึงเครื่องดื่ม มีเฟรนไชนส์ในหลายๆประเทศ อันที่จริงเมนูเด่นของร้านนี้คือครัวซองค์ แต่แพรไม่ได้ทำการบ้านมาก่อน เลยเดินดุ่ยๆเข้าไปสั่งเมนูอื่น

Strawberry Milk (ราคา 8.80 SGD) - ราคาค่อนข้างแพงเพราะปริมาณไม่มาก แก้วขนาดเดียวกับที่วางในตู้โชว์ เมนูนี้เป็นน้ำแข็งใสรสสตอเบอร์รี่ ราดด้วยนมข้นหวานและมี Soft ice cream มาด้านบน ประดับด้วยสตอเบอร์รี่หั่นชิ้นเล็กๆ ว่ากันด้วยเรื่องรสชาติ...อืม ค่อนข้างอ่อน เป็นรสชาตินัวๆแบบญี่ปุ่น ไม่เข้มข้น ไม่จัดจ้าน ไม่แหลม สามารถทานได้เรื่อยๆจนหมดแก้ว จะตักโดนตรงน้ำแข็งใส หรือจะตัดโดนตรงที่ราดนมข้นก็อร่อย หวานละมุนมากขึ้น ยิ่งมี soft cream ด้วย แพรว่ามันเข้ากันดี หวานมากขึ้นแต่ไม่ได้หวานมาก แก้วนี้กินหมดสบายๆเลยค่ะ ให้แค่ 8/10 หักตรงราคา

Iced Yuzu Tea (ราคา 5 SGD) - พอเห็นเมนูนี้รีบสั่งทันที ปกติไม่ชอบส้ม ยกเว้นส้มนาเวลและส้มยูซุ แพรว่าส้มยุซุมีกลิ่นและรสชาติที่เป็นเอกลักษณ์ ไม่ว่าจะนำมาทำขนม เครื่องดื่มหรือประกอบอาหาร คือมันเป็นเจลลี่ส้มใส่ก้นแก้ว ใส่น้ำ ใส่น้ำแข็ง จบ เอิ่ม... ได้กลิ่นและรสของส้มยุซูแต่แก้วนี้ไม่โดนใจเท่าไหร่ ไม่ได้รสชาเลย มันชาตรงไหน ยังกับน้ำเปล่า ให้แค่ 3/10 ค่ะ

รวมๆแล้วพอกินได้ ไม่ติดใจ ไม่อินนะ